tartuNLP/wikipedia-smugri-20251201 huggingface dataset:
Cody Eakin

Cody Eakin (sündinud 24. mail 1991 Winnipegis) on Kanada jäähokimängija, kes mängib keskründajana Šveitsi kõrgliigaklubis SCL Tigers.
Aastatel 2007–2011 mängis Eakin Western Hockey League'is (WHL), suurema osa ajast Swift Current Broncosist, viimasel hooajal lisaks Kootenay Ice'is, kellega tuli 2011. aastal WHL-i meistriks.
2009. aastal valis Washington Capitals ta NHL-i "draft"is 85. valikuna. Hooaja 2011/12 alguses asus ta mängima American Hockey League'is (AHL) Capitalsi tütarklubis Hershey Bears. NHL-is debüteeris Eakin 2. novembril 2011 mängus Anaheim Ducksi vastu. Esimese värava lõi ta liigas kaks päeva hiljem mängus Carolina Hurricanesi vastu. Hooajal 2011/12 sai ta NHL-is 30 mänguga kirja neli väravat ja neli väravasöötu.
2012. aasta juunis kaubeldi Eakin Dallas Starsi. Ta kindlustas kohe pärast seda, kui NHL-i hooaeg 2012/13 tööseisaku järel algas, enda koha Starsi põhikoosseisus. 48 põhihooaja mänguga lõi ta sel hooajal 7 väravat ja andis 17 väravasöötu. Kõigil kolmel järgmisel hooajal lõi ta liigas vähemalt 16 väravat ja kogus vähemalt 35 resultatiivsuspunkti. Hooajal 2016/17 segas teda vigastus ning ta tegi sel hooajal vaid 3+9.
2017. aasta juunis valis Vegas Golden Knights Eakini "Expansion Draft"is. Kohe esimesel hooajal jõudis ta Knightsiga Stanley karikavõistlustel finaali, kus kaotati Eakini esimesele NHL-i klubile Capitals. Hooaeg 2018/19 oli Eakini NHL-i karjääri kõige resultatiivsem (22+19). Hooaeg 2018/19 osutus aga oluliselt tagasihoidlikumaks ning 2020. aasta veebruaris kaubeldi Eakin Winnipeg Jetsi, kus ta mängis vaid hooaja lõpuni.
2020. aasta oktoobris sõlmis Eakin kaheaastase lepingu Buffalo Sabresiga.
2022. aasta oktoobris sõlmis ta lepingu Tigersiga.
2015. aastal tuli Eakin Kanada jäähokikoondisega maailmameistriks. Eakin lõi turniiril neli väravat ja andis ühe väravasöödu.
Pajukorgik

Pajukorgik ("Antrodia macra") on "Fomitopsidaceae" sugukonda kuuluv seeneliik.
Tõllukivi (Haeska)

Tõllukivi ehk Haeska Hiiekivi ehk Kalevipoja Lingukivi ehk Sügeliskivi on rabakivist hiidrahn Lääne maakonnas, Haapsalu linnas, Haeska külas.
Kivi pikkus on 10,0 m, laius 8,0 m, kõrgus 3,0 m, ümbermõõt 25,0 m ja maapealse osa maht 82 m³.
Rahn on ümarakontuuriline, üksikute kinnislõhedega ja vähese sambla ning rikkaliku samblike kattega. Rahnu lael on ümar madal lohk. Kivil on näha auke, mis olevat Kalevipoja jalajäljed.
Rahnuga on seotud muistendeid, mille motiiv kordub ka teiste rahnude juures. Kalev või Vanapagan tahtnud kivi linguga Martna kirikutorni pihta visata, see aga kukkunud enne maha, sest lingupael läks katki. Kivil olla Kalevipoja lingu- või jalajälg. Sellesse kogunenud vett kasutatud sügeliste arstimiseks. Kivi all põlenud vanasti rahaaugu tuli. Tõllukivi on Taara poolt kiviks nõiutud Vanakurat oma sellidega.
Rahn on alates 1959. aastast üksikobjektina looduskaitse all.
Phyllis Francis

Phyllis Chanez Francis (sündinud 4. mail 1992 New Yorgis) on Ameerika Ühendriikide sprinter, olümpiavõitja ja kolmekordne maailmameister.
Ta tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui pääses 400 meetri jooksus finaali ja oli ajaga 50,51 seitsmes. 4×400 meetri teatejooksus võitis ta Ameerika Ühendriikide naiskonnaga hõbemedali.
2016. aasta suveolümpiamängudel Rio de Janeiros tuli Francis Ameerika Ühendriikide naiskonna koosseisus 4×400 meetri teatejooksus olümpiavõitjaks. 400 meetri jooksus oli ta ajaga 50,41 viies.
2017. aasta maailmameistrivõistlustel Londonis tuli ta 400 meetri jooksus Salwa Eid Naseri ja Allyson Felixi ees ajaga 49,92 maailmameistriks. 4×400 meetri teatejooksus võitis ta Ameerika Ühendriikide teatenelikuga kuldmedali.
2019. aasta maailmameistrivõistlustel Dohas sai Francis 400 meetri jooksus isikliku rekordiga 49,61 5. koha. 4×400 meetri teatejooksus tuli ta Ameerika Ühendriikide naiskkonnaga maailmameistriks.
Soo-otsa rändrahn

Soo-otsa rändrahn on migmatiidist hiidrahn Pärnu maakonnas Saarde vallas Kikepera külas.
Kivi pikkus on 9,2 m, laius, 6,7 m, kõrgus 3,0 m, ümbermõõt 25,0 m ja maapealse osa maht 63 m³.
Rahnu lagi on ümardunud, sile ja sammaldunud. Küljed gneisjalt säbrulised. Esineb rohkesti kinnislõhesid.
Rahn on alates 1940. aastast üksikobjektina looduskaitse all.
Laumės

Laumės (žemaidi "Laumes") on küla Leedus Skuodase rajoonis Barstyčiai vallas.
Külla jääb osaliselt Laumėse botaanilis-zooloogiline kaitseala. Asula on saanud nime seal asuva Laumėse järve järgi. Järv on omakorda nime saanud mütoloogiliste vaimude (laumė) järgi, kes rahvajuttude kohaselt selles järves elasid.
Laumėse metsas asub mälestusmärk seal tegutsenud Gailiškiai külast pärit metsavendadele. Ka kasvab seal looduskaitsealune Laumėse metsa neljatüveline kuusk, mis hargneb meetri kõrguselt ja mis on 30 meetrit kõrge.
Külas on kaks Laumėse kalmistut. Küla vanas surnuaias asub 1808. aastal rajatud kabel.
Apušrotase nime kandvad Laumėse muinaskalmed on muinsuskaitse all.
Laanekivi

Laanekivi ehk Tõruvere Laanekivi on rabakivist hiidrahn Tartu maakonnas Peipsiääre vallas Tõruvere külas.
Kivi pikkus on 7,6 m, laius, 6,0 m, kõrgus 2,8 m ja ümbermõõt 25,0 m. 
Rahn on korrapäratu põhiplaaniga veidi piklik ja püstiste külgedega. Kaguküljel on rahn alusel laienev, edelaküljel püstise külgseinaga. Suur osa rahnust on maa sees. See on laiguliselt sammaldunud, rohke samblakattega.
Rahvapärimus loeb rahnu Kalevipoja lingukiviks. Ka loopinud Kalevipoeg Kodavere rannas hunti, kes Alatskivil ta hobuse oli murdnud. Kõige suurem kivi lennanud Tõruvere laande.
Rahn on alates 1937. aastast üksikobjektina looduskaitse all.
Cegłów

Cegłów on linn Poolas Masoovia vojevoodkonnas Mińsk Mazowiecki maakonnas, Cegłówi valla halduskeskus. Cegłów asub Mińsk Mazowieckist umbes 13 km ja Varssavi kesklinnast ligikaudu 50 km idas.
Cegłów sai linnaõigused 1621. aastal, kuid kaotas need 1869. aastal.
1. jaanuaril 2022 sai Cegłów linnaõigused tagasi.
Neoantrodia

Neoantrodia on "Fomitopsidaceae" sugukonda kuuluv seeneperekond.
Liike.
Kõik liigid on liigutatud perekonda pess.
Ameerika Ühendriikide riiklik ilmateenistus

Ameerika Ühendriikide riiklik ilmateenistus ("National Weather Service", NWS) on Ameerika Ühendriikide föderaalagentuur, mille ülesanneteks on ilmaennustused, ohtliku ilma eest hoiatamine ning muud ilmastikuga seotud tooted organisatsioonidele ja avalikkusele kaitse, ohutuse ja üldise teavitamise eesmärgil.
Ilmateenistus täidab oma ülesandeid riiklike ja regionaalsete keskuste ning 122 ilmaennustusbüroo abil. NWS on osa Riiklikust Ookeani- ja Atmosfäärivalitsusest, mis omakorda on Kaubandusministeeriumi haldusalas. Teenistuse peakorter asub Silver Springis Marylandi osariigis.
Sündinud 1998

"Sellel leheküljel on loetletud 1998. aastal sündinud tuntud inimesi."
Uldis Krasts

Uldis Krasts (sünninimi Uldis Krišjānis, 26. märts 1943 – 25. detsember 2022) oli liivi rahvusest Läti ajakirjanik, tõlkija, luuletaja ja proosakirjanik. Kirjutas läti keeles.
Ta sündis Ventspilsis liivi kalamehe perekonnas. Töötas ehitaja, saeveski ja raamatukogu töötajana, ajakirjaniku ja kooliteatri näitejuhina. Kirjutanud humoreske, näidendeid ja luuletusi.
Tema luuletusi on tõlgitud vene, eesti, liivi, leedu ja esperanto keelde.
Eesti keeles on tema luuletusi ilmunud liivi luuleantoloogias "Ma akūb sīnda vizzõ, tūrska! Ma võtan su õnge, tursk" (2011).
Puokė

Puokė (žemaidi "Poukė") on küla Leedus Skuodase rajoonis Barstyčiai vallas.
Külla jääb osaliselt Laumėse botaanilis-zooloogiline kaitseala. Külas on Puokė kalmistu.
Puokė hiiemägi on muinsuskaitse all. Hiiemäge piirab katkuajal rajatud kiviaed. Hiiemäel kasvab looduskaitse alune Puokė pärn. Pärn kasvab kiviaia juures ja sel on üheksa tüve. Mäel seisavad neli risti ja puidust kabel. Kabel on püstitatud endisele surnuaiale.
Puokė külas asub Barstyčiai rändrahn, mis on Leedu suurim rändrahn. Kivi kaalub 680 tonni.
Ajalugu.
Piirkonna varasemast asustusest annavad tunnistust hiiemäest 800 meetrit edelas asuvad uurimata Puokė linnamägi ja Puokė muinaskalmed.
Puokė kandis varem Baršiai nime ja seal asus mõis, millel oli ka Laumėse külas asuv karjamõis. Mõisnik lasi ka hiiemäele kiriku rajada. Kirik hüljati, kui valmis Barstyčiai kirik.
Vaimulik Petrauskis, kellele küla kuulus, keelustas sealsetes metsades puude raiumise. Isegi ühe puu langetamine tõi kaasa karmid karistused.
Mõisa juures asus lohukivi, mis hiljem Paparčiaisse veeti.
Aastail 1950–1954 oli küla Puokė külanõukogu halduskeskuseks.
Piret Saul-Gorodilov

 
Piret Saul-Gorodilov (sündinud 5. juulil 1970) on eesti kirjanik. 
Ta on kirjutanud peamiselt näidendeid, aga ka lühiproosat ja teatriarvustusi.
Haridustee.
Piret Saul-Gorodilov on lõpetanud 1988. aastal Rakvere 3. Keskkooli ja õppinud Tallinna 2. Tehnikakoolis postisideoperaatoriks.
2004. aastal lõpetas ta Räpina Aianduskooli maastikuehituse ja 2021. aastal Tallinna Tehnikakõrgkooli sotsiaaltöö erialal.
Looming.
Näidendid ja dramatiseeringud.
2023 ilmus Näidendi "Tark mees taskus" ainetel romaan "Kaadrivälised". 
Näidend "Eestirand. Lootuse kursil“ lisati sõjaajaloolaste Mati Õuna ja Hanno Ojala raamatusse "Lootuse laev "Eestiranna" hukk 1941". 
2018. aastal analüüsis Piret Saul-Gorodilovi näidendeid Tartu Ülikooli kirjanduse ja teatriteaduse osakonna lõpetaja Laura Porovart oma diplomitöös "Naistegelased Piret SG loomingus".
Stsenaristika.
Piret Saul-Gorodilov on teinud koostööd telestsenaariumite kirjutamisel Urmas Lennuki ja Birk Rohelennuga ning aidanud kaasa seriaalide "Õnne 13“, "Takso“ ja "Naabriplika“ üksikute osade loomisel. 
Ajakirjanduslik tegevus.
Ta töötas maakonnalehes Virumaa Teataja aastatel 2020-2021, aga kirjutas sellele väljaandele teatriarvustusi ja kolumneid juba varem. Tema artikleid on avaldatud ka ajalehes Kuulutaja. 
Harrastused.
Ta on Eesti Kirjanike Liidu, Eesti Lavastajate ja Dramaturgide Liidu ja Eesti Punase Risti liige. 
Piret Saul-Gorodilov on vabatahtlik seltsiline vanemaealistele või puudega inimestele.
Bärnbach

Bärnbach on väikseim linn "(Stadtgemeinde)" Austrias Steiermargi liidumaal Voitsbergi ringkonnas. Linn on populaarne oma kiriku (kujundanud Friedensreich Hundertwasser), käsitsi klaasitootmise ja söekaevandamise (karjääris) poolest. Tänapäevaks on söekaevandus suletud, kuna see oli ebaökonoomne.
Kultuur ja vaatamisväärsused.
Turismimagnet on Püha Barbara (kaevurite kaitsepühak) kirik, mis ehitati 1948. aastal ja mille 1987. aastal renoveeris Friedensreich Hundertwasser.
"Stölzle Oberglas" ettevõttes on klaasitootmise ajaloo ja tehnoloogia muuseum ning Altkainachi lossis on lossimuuseum.
Taristu.
Bärnbachis on väike raudteejaam, mis ühendab Köflachi ja Graziga. Lähim "Autobahn" (kiirtee) on A2 Südautobahn, lähimad ühendussõlmed on Modriach ja Mooskirchen. Olulisim maantee on B70 Packerbundesstraße, mis ühendab Bärnbachi Grazi ja Villachiga.
Enamik elanikke on pendeldajad ja kasutavad maanteed B70 Grazi jõudmiseks.
Graz asub umbes 48 km kaugusel.
Majandus.
Taristu olukorra tõttu pole tööstus Bärnbachist eriti huvitatud. Väljalasketorude tootja Remus asub linnas alates 1990. aastast.
Varem olid tähtsateks tööstuskohtadeks söekaevandus, aurujõujaam Voitsberg III ja klaasitehas. Jõujaam suleti 2006. aastal ja lammutamine algas 2013. aastal. Tänapäevaks on klaasitehas sulgenud tööstusliku tootmise üksuse, kuid klaasipuhumise ja klaasikunsti üksus on endiselt olemas.
Enamik inimesi töötab naaberlinnades või Grazis.
Bärnbachis on ka kaubanduskeskus WEZ (Weststeirisches Einkaufszentrum = Lääne-Steiermargi ostukeskus), mis on suurim kaubanduskeskus ringkonnas.
Kaljumäestiku rahvuspark

Kaljumäestiku rahvuspark ("Rocky Mountain National Park") on Ameerika Ühendriikide rahvuspark, mis asub Colorado osariigis Kaljumäestiku Front Range'i piirkonnas.
Rahvuspark asub osariigi pealinnast Denverist 89 km loodes. Pargi peamised vaatamisväärsused on mäed, mägijärved ja eripalgeline loodus.
Rahvusparki läbib Ameerika veelahkmeahelik. Rahvuspargi kõrgeim mägi on Longs Peak (4346 m).
Kaljumäestiku rahvuspark asutati 26. jaanuaril 1915. 1930. aastatel ehitati rahvusparki peamine tee, Trail Ridge Road. Tänapäeval on park Ameerika Ühendriikide rahvusparkide hulgas külastatavuselt kolmandal kohal; 2019. aastal külastas rahvusparki umbes 4,7 miljonit inimest.
Hypocreopsis

Hypocreopsis on kottseente hõimkonda, helekottseeeneliste sugukonda kuuluv seeneperekond.
Kroonliudik (perekond)

Kroonliudik ("Sarcosphaera") on seeneperekond.
Harunev korallnarmik

Harunev korallnarmik ("Hericium coralloides") on kandseente hõimkonna "Agaricomycetes" klassi kuuluv liik seeni.
Olenivka (Mohõliv-Podilskõi rajoon)

Olenivka (ukraina keeles Оленівка) on küla Ukrainas Vinnõtsja oblastis Mohõliv-Podilskõi rajoonis. Elanike arv on 550. Pindala on 1,344 km².
Bareikiai

Bareikiai (ka Bareikėnai) on endine linn Leedus, mida arvatakse olevat asunud tänapäeva Erkšva küla aladel.
Rahvajuttude kohaselt olevat linna keskmeks olnud Erkšva küla hiiemägi kui vana paganausu keskus. See olevat olnud Apuolė linnamäe kõrval teine paik, kus teeniti Juozas Šliavase andmeil hiljem paganlikul viisil "tõelist jumalat". Paganliku pühakoja asemele ehitati hiljem kristlik kirik. Bareikiail oli ka eemal asuv eeslinn, millest kujunes hiljem Ylakiai alev.
Kirjalikes allikates on Bareikiaist teateid XVI sajandist ja suuremast osast XVII sajandist. XVII sajandi lõpuaastatel põletas Rootsi sõjavägi linna maha. XVI sajandil oli Bareikiai suurem kui Skuodas või Salantai. Linnas oli turuplats ja kuus tänavat.
Kohalike legendide kohaselt pääsenud Bareikiai kiriku vaimulik linna hävingust ja asunud elama Ylakiaisse, kuhu asutas siis uue kiriku. Tema terava nägemise järgi (toonases murdes oli terav silm "yla akis") sai siis Ylakiai ka nime.
Aubrikiai

Aubrikiai (žemaidi "Aubrėkē") on küla Leedus Skuodase rajoonis Barstyčiai vallas. Külas on kaks Aubrikiai kalmistut.
Kančaičiai

Kančaičiai on küla Leedus Skuodase rajoonis Barstyčiai vallas. Külas on kaks Kančaičiai kalmistut.
Mockaičiai

Mockaičiai (žemaidi "Muockātē") on küla Leedus Skuodase rajoonis Barstyčiai vallas. Külas on kaks Mockaičiai kalmistut.
Külla jääb muinsuskaitsealune Mockaičiai mägi (ka Gaidkalnis), mis on sellega seotud legendide tõttu muinsuskaitse alla võetud. Mäel asub looduskaitsealune rändrahn Pikčiaus kūlis (Pikčiuse vasar), mille olevat sinna vedanud kurat. Ka kasvab seal looduskaitsealune Mockaičiai pärn.
Edelschrott

Edelschrott on vald "(Marktgemeinde)" Austrias Steiermargi liidumaal Voitsbergi ringkonnas.
Edelschrott asub poolel teel Köflachi ja Packi sadula vahel.
Geldėnai

Geldėnai (žemaidi "Geldienā") on küla Leedus Skuodase rajoonis Barstyčiai vallas.
Külla jäävad muinsuskaitsealused Geldėnai muinaskalmed. Suur osa kalmete alast on pikka aega jäänud põldude alla.
Geistthal-Södingberg

Geistthal-Södingberg on 2015. aasta algusest vald "(Gemeinde)" Austrias Steiermargi liidumaal Voitsbergi ringkonnas. Vald loodi Steiermargi vallareformi osana, kui ühendati Geistthal ja Södingberg.
Geistthal

Geistthal oli vald Austrias Steiermargi liidumaal Voitsbergi ringkonnas. 2015. aastast on see Geistthal-Södingbergi valla osa.
Geistthal asub u. 40 km Grazist läänes Gleini Alpi jalamil.
Södingberg

Södingberg oli vald Austrias Steiermargi liidumaal Voitsbergi ringkonnas. 2015. aastast on see Geistthal-Södingbergi valla osa.
Södingberg asub Grazist läänes.
Catathelasmataceae

Catathelasmataceae on šampinjonilaadsete seltsi kuuluv sugukond seeni.
Hiidloorik (perekond)

Hiidloorik ("Catathelasma") on šampinjonilaadsete seltsi kuuluv perekond seeni.
Hirschegg-Pack

Hirschegg-Pack on 2015. aastast vald "(Marktgemeinde)" Austrias Steiermargi liidumaal Voitsbergi ringkonnas. See loodi Steiermargi vallareformi osana 2014. aasta lõpul, kui ühendati endised vallad Hirschegg ja Pack.
Pack asub Grazist läänes Packi sadula lähedal, Steiermargi ja Kärnteni vahelise piiri ääres.
Hirschegg

Hirschegg oli 2015. aastani vald Austrias Steiermargi liidumaal Voitsbergi ringkonnas, mis ühendati Hirschegg-Packi valda.
Hirschegg on alpiküla, mis asub u. 14 km Voitsbergist läänes. See on Steiermargi ja Kärnteni vahelise piiri ääres.
Pack (Steiermark)

Pack oli vald Austrias Steiermargi liidumaal Voitsbergi ringkonnas. 2015. aastast on see Hirschegg-Packi valla osa.
Pack asub Grazist läänes Packi sadula lähedal Steiermargi ja Kärnteni vahelise piiri ääres.
Oceani 11

"Oceani 11" (originaalpealkirjaga "Ocean's 11") on Lewis Milestone'i 1960. aasta põnevuskomöödia. Filmis mängivad teiste seas ka nn. Rat Pack – Frank Sinatra, Dean Martin, Sammy Davis noorem, Peter Lawford ja Joey Bishop.
Film esilinastus Las Vegases 3. augustil 1960 ja mujal 10. augustil 1960.
2001. aastal tehti filmi põhjal uusversioon "Oceani 11 – kõrged panused", millele tehti ka kaks järge: "Oceani kaksteist" (2004) ja "Oceani kolmteist" (2007).
Sisu.
11 USA jalaväe 82. langevarjurite diviisi ("82nd Airborne Division") veterani Danny Oceani ja Jimmy Fosteri juhtimisel saavad kokku suureks plaaniks – röövida uusaastaööl samal ajal viit Las Vegase kasiinot: Sahara, Riviera, Desert Inn, Sands ja Flamingo.
Rööv on sõjaväelise täpsusega läbi planeeritud. Josh Howard läheb tööle prügiauto juhiks, teised lähevad sihtmärkideks olevatesse kasiinodesse mitmesugustele töödele. Elektripostidele on paigaldatud lõhkeseadelised ja kasiinode varuelektrisüsteemid on ümber kaabeldatud, et nad avaksid hoopis kasiinode varakambrid. Täpselt uusaastaöö keskööl lastakse elektripost õhku ning Las Vegas Strip jääb pimedusse, samal ajal kui kasiinodes töötavad Oceani jõugu liikmed hiilivad varakambritesse ja viskavad kogu saadud raha prügikastidesse. Howard prügiauto juhina korjab need autosse peale, pääsedes nii politsei teesulgudest läbi. Raha peidetakse linnast välja prügimäele ja rööv paistab olevat õnnestunud.
Kuid kohe peale röövi sureb jõugu elektrik Tony Bergdorf keset Las Vegas Stripi südameinfarkti, mis äratab politsei kahtluse, kes hakkavad uurima, kas tema surm oli seotud suurrööviga. Endine gängster Duke Santos saab kokku kasiinode ülemustega ja lubab vaevatasu eest nende raha tagasi saada. Kuna rööv oli hästi kavandatud, kahtlustab ta algul maffiat, kuid ta põrandaalusted kontaktid ei ole asjaga seotud. Tema kihlatuks on aga Fosteri ema, proua Restes, kes mainib, et Forster ja Ocean teenisid koos armees ning on parasjagu Las Vegases. Saanud politseilt teada, et Bergdorf võitles koos Oceani ja Fosteriga samas üksuses, nuputab ta Fosteri ja Oceani plaani välja selleks ajaks, kui Bergdorfi surnukeha jõuab matusebüroosse.
Duke nõuab Oceanilt poole jõugu saagist, mispeale jõuk otsustab peita raha Bergdorfi kirstu, peale 10 000 dollari tema lese jaoks. Raha plaanitakse tagasi saada, kui kirst saabub San Franciscosse. Matusekorraldaja aga veenab Bergdorfi leske matma ta Vegasesse, mispeale Bergdorfi põrm tuhastatakse – koos kogu kirstu peidetud rahaga.
Orissaare Muusikakool

Orissaare Muusikakool on muusikakool Saare maakonnas Orissaares aadressil Kuivastu mnt 29.
Kool tegutseb alates 1.septembrist 1990.
Longs Peak

Longs Peak (Arapaho keeles: "Neníisótoyóú’u") on mägi Põhja-Ameerikas Kaljumäestiku Front Range'i mäeahelikus. 
Mäe kõrgus on 4346 meetrit ning see jääb Kaljumäestiku rahvuspargi territooriumile. Longs Peak on Boulderi maakonna ja rahvuspargi kõrgeim mäetipp. 
Mägi on nimetatud maadeavastaja Stephen Harriman Longi auks. Longs Peaki tippu jõudis 23. augustil 1868 esimesena John Wesley Powell.
Kruopiai (Barstyčiai vald)

Kruopiai (žemaidi "Kroupē") on küla Leedus Skuodase rajoonis Barstyčiai vallas.
Külla jäävad osaliselt Žemaitija rahvuspark ja Mikytai maastikukaitseala. Asula on nime saanud isikunime Kruopis järgi. Külas on Kruopiai kalmistu.
Külas asub looduskaitsealune Pūkštė mägi, mis on Skuodase rajooni kõrgeim punkt (171,8 m). Jalamilt on selle kõrgus 15 meetrit. Ühe legendi kohaselt asus mäel Tadeusz Kościuszko ülestõusu ajal Poola ja Leedu vägede väljaõppelaager. Mäele oli püstitatud ka vahitorn, ent üks kõrge mänd varjas vaate sellele suunale, kust venelased lähenesid. Üllatusrünnaku käigus said kõik kaitsjad surma. Teise loo kohaselt oli mäel kindlus, mille komandant oli Pokštase-nimeline mees. Kindlust rünnanud vaenlased tapsid kõik selle kaitsjad.
Külla jääb jalajälge meenutava lohuga kivi, mille kohta räägitakse, et selle jälje olevat jätnud laumė. Teise maailmasõja järel tegutsesid külas Leedu metsavennad, kellele on sinna püstitatud kaks mälestusmärki.
Barstytaliai

Barstytaliai (žemaidi "Barstītalē") on küla Leedus Skuodase rajoonis Barstyčiai vallas.
Külla jäävad osaliselt Žemaitija rahvuspark ja Mikytai maastikukaitseala. 
Külas asub Barstytaliai soo. 35 ha suurune soo on üks selle piirkonna suuremaid. Seal elutsevate lindude vaatlemiseks on püstitatud viie meetri kõrune vaatetorn.
Kainach bei Voitsberg

Kainach bei Voitsberg on vald ("Gemeinde") Austrias Steiermargi liidumaal Voitsbergi ringkonnas.
Kainach asub Grazist läänes.
Acadia rahvuspark

Acadia rahvuspark ("Acadia National Park") on Ameerika Ühendriikide rahvuspark, mis asub Maine'i osariigi ranniku keskosas. 
Rahvuspark hõlmab umbes poolt Mount Deserti saarest, osa Isle au Hautist, Schoodici poolsaare tipu ning osa 16-st rannikul asuvast saarest. Rahvuspark kaitseb ranniku pinnavorme, loodust ja kultuuripärandit. Acadia rahvuspargi pindala on 198,6 ruutkilomeetrit.
Acadia rahvuspark loodi 1916. aastal.
Piekoszów

Piekoszów on linn Poolas Święty Krzyżi vojevoodkonnas Kielce maakonnas, Piekoszówi valla halduskeskus. Piekoszów asub Kielce kesklinnast ligikaudu 11,5 km läänes.
Küla on esmamainitud 1337. aastal.
Piekoszów sai linnaõigused 1. jaanuaril 2023.
Kaliningradi aeg

Kaliningradi aeg (lühend vene keeles "МСК−1", ladina kirjas "MSK-1") on vööndiaja nimetus, mida kasutatakse Venemaal Kaliningradi oblastis. Kaliningradi aeg on seega maailmaajast kaks tundi ees. 
Kaliningradi oblast läks Moskva ajalt vööndiaega UTC+2:00 üle 1989. aastal koos Eesti, Läti ja Leeduga. 29. märtsist 1992 kasutati suvepreioodil suveaega . 2011. aastast oli Kaliningradi aeg aasta läbi UTC+3:00, 2014. aastast UTC+2:00.
Archesi rahvuspark

Archesi rahvuspark ("Arches National Park") on rahvuspark Ameerika Ühendriikides Utah' osariigis.
Rahvuspargis asub üle 2000 liivakivist loodusliku kaare, sealhulgas 16 meetrit kõrge Delicate Arch ning mitmed geoloogiliselt unikaalsed objektid.
Park asub osariigi idaosas Colorado platool paiknevas kõrbes. Pargi pindala on 310 ruutkilomeetrit.
Paparčiai (Barstyčiai vald)

Paparčiai (žemaidi "Papartē") on küla Leedus Skuodase rajoonis Barstyčiai vallas.
Külla jäävad osaliselt Žemaitija rahvuspark ja Paparčiai telmatoloogiline kaitseala. Seal asuvad mitmed kaitsealused loodusmälestised: Balnase nimeline rändrahn, Paparčiai tamm, Paparčiai sanglepp ja Paparčiai hobukastan. Külas on Paparčiai kalmistu.
Paparčiai hobukastan on Salantai hobukastani järel ümbermõõdult teine hobukastan Leedus. Puu kõrgus on 21 ja ümbermõõt 4,75 meetrit. Varem oli puu kahe tüvega, ent üks on murdunud. Murdmiskohal on teises tüves õõnsus.
Žemaitija rahvuspargi kaitsevööndis kasvava Paparčiai sanglepa kõrgus on 21,1 ja ümbermõõt 4,75 meetrit. 
Paparčiai tamme ümbermõõt on 4,17 meetrit. Selle kohta teab kohalik rahvas rääkida, et ühel talutüdrukul olnud kord kaks kosilast. Tüdruk ei suutnud otsustada, kummaga abielluda. Üks poiss kutsus siis teise kohtamisele ja varitses teda selle tamme taga püssiga. Ta lasi konkurendi maha ja abiellus ise tüdrukuga.
Muinsuskaitse all on külas asuvad muinaskalmed. Kalmed ulatuvad ka linnamäele, mis on samuti muinsuskaitse all.
Kolmas muinsuskaitsealune objekt on Paparčiai või Auškalnise mägi. Tegemist on endise linnamäega, mis hiljem hüljati, ja selle asemele rajati teine külas asunud linnus. Legendide kohaselt asunud mäe tipus kord veski, mille aga raevunud Perkūnas põlema süütas. Mäe lähistel Samauskaste pere hoovis seisab lohukivi, mis pärines sellelt mäelt. Seal seisab ka ruunidega kaetud Päikesekivi, mis võis ka sellelt mäelt pärineda. Pereliikmete mälestused siiski erinevad, teise versiooni kohaselt pärineb see Barstyčiai kiriku juurest, kolmanda järgi hoopis Seda kandist veskist.
Külas asub Apaštose mägi, millel põlenud kord püha tuli. Sinna olevat rajatud kirik, mis aga peagi maha põles.
Delicate Arch

Delicate Arch on 16 m kõrgune looduslik kaar, mis asub Ameerika Ühendriikides Archesi rahvuspargis.
Kaar on rahvuspargi ja Utah' osariigi sümbol ning seda kujutatakse ka osariigis registreeritud autode numbrimärkidel.
Miękinia

Miękinia (saksa keeles "Nimkau") on linn Poolas Alam-Sileesia vojevoodkonnas Środa Śląska maakonnas, Miękinia valla halduskeskus. Miękinia asub Środa Śląskast umbes 10,5 km idas ja Wrocławi kesklinnast ligikaudu 22 km lääneloodes.
Küla on esmamainitud 1305. aastal. Kuni 1945. aastani oli küla Saksamaa koosseisus.
Miękinia sai linnaõigused 1. jaanuaril 2023.
Gudaliai

Gudaliai on küla Leedus Skuodase rajoonis Barstyčiai vallas.
Külla jäävad osaliselt Žemaitija rahvuspark ja Mikytai maastikukaitseala. Külas on kolm Gudaliai kalmistut.
Külla jääb osaliselt muinsuskaitsealune Gudaliai hiiemägi (teine pool jääb Pūčkoriai külla). Kohalike lugude põhjal ohverdati seal erinevatele jumalatele, põhiliselt noori veiseid. Teine kohalike legendidega seotud paik on Kaukalnise küngas. Seal elanud muiste kolp, kes öösiti osadele möödakäijatele varandust pakkus, teistele aga laulis.
Padegimė

Padegimė on küla Leedus Skuodase rajoonis Barstyčiai vallas.
Külla jäävad osaliselt Žemaitija rahvuspark ja Paparčiai telmatoloogiline kaitseala. 
Padegimė mõisa on esmamainitud 1598. aastal. Külas on kaks Padegimė kalmistut.
Muinsuskaitse all on külas asuv hiiemägi. Sellel põlenud kord mäe põhjaküljel asuval kivil püha tuli.
Köflach

Köflach on väike linn "(Stadtgemeinde)" Austrias Steiermargi liidumaal Voitsbergi ringkonnas, Stubalpe mäe jalamil. Linnal on Piberi külas asuv hobusekasvandus, mis varustab lipitsa tõugu hobustega kuulsat Hispaania ratsakooli Viinis. Traditsiooniliselt söekaevandamise poolest tuntud Köflach on aeglaselt muutumas tööstuslinnast teenindussektori keskuseks. Sellel on raudteeühendus Voitsbergiga.
Vaatamisväärsused.
Peamised vaatamisväärsused on Lipizzanergestüt Piber (Piberi hobusekasvandus) oma kuulsate valgete lipitsa tõugu hobustega ja kuumaveekümbla Therme Nova, mida varustatakse mineraalveeallikast Piberis.
Huviväärsuseks on ka kunsti- ja kultuurimaja, kus toimuvad näitused, peamiselt kohalike kunstnike omad.
Taristu.
Köflachis on raudteepeatus, see on esimene jaam Köflachi ja Grazi vahelisel raudteel. 
Lähim "Autobahn" (kiirtee) on Süd Autobahn A2, lähimad ühenduspunktid on Modriach ja Mooskirchen. Olulisimad maanteed on B70 Packerbundesstraße, mis ühendab Köflachi Grazi ja Villachiga, ning B77 Gaberl Straße.
Majandus.
Olulised tööstusettevõtted on klaasitootja Stölzle Oberglas ja turvatoolide tootja LEAR (eriti Magna Steyri jaoks).
Krottendorf-Gaisfeld

Krottendorf-Gaisfeld on vald ("Gemeinde") Austrias Steiermargi liidumaal Voitsbergi ringkonnas.
Vald asub Grazist läänes.
Badlandsi rahvuspark

Badlandsi rahvuspark ("Badlands National Park", lakota keeles: "Makȟóšiča") on Ameerika Ühendriikide rahvuspark, mis asub Lõuna-Dakota edelaosas. 
Park kaitseb 982,4 ruutkilomeetrit järsult erodeerunud kaljukesi ja tippe ning USA suurimat inimtegevusest häirimata segarohupreeriat. Parki valitseb Riiklik Pargiteenistus ning rahvuspargi lõunaosa hallatakse koos Oglala Lakota hõimuga.
Rahvuspark moodustati 4. märtsil 1929 riikliku mälestisena ning rahvuspargiks sai see 10. novembril 1978. Badlandsi rahvuspargis elab üks maailma ohustatumaid liike, mustjalg-tuhkur, keda alates 1990. aastatest on taasasustatud elama mitmetesse Ühendriikide rahvusparkidesse.
Ligist

Ligist on vald "(Marktgemeinde)" Austrias Steiermargi liidumaal Voitsbergi ringkonnas.
Ligist asub Lääne-Steiermargi eelmäestikus.
Biscayne'i rahvuspark

Biscayne'i rahvuspark ("Biscayne National Park") on Ameerika Ühendriikide rahvuspark, mis asub Florida osariigis Miami-Dade'i maakonnas.
Park säilitab Biscayne'i lahte ja selle avamere tõkkerahusid. 95 protsenti pargi pindalast on vesi ja lahe kaldal asub ulatuslik mangroovimets. Pargi pindala on 700 ruutkilomeetrit ja see hõlmab pargi suurimat saart Elliott Key, mis on moodustunud kivistunud korallrahust. Pargi avamereosa hõlmab Florida Korallrahu põhjapoolseimat piirkonda, mis on üks maailma suurimaid korallrahusid.
Biscayne'i rahvuspark kaitseb nelja erinevat ökosüsteemi: kaldaäärne mangroovisoo, Biscayne'i lahe madalad veed, lubjakivist koralle ja avamerel asuvat Florida Korallrahu. Mandri ja saare servade kaldasood pakuvad kasvukohta kaladele, molluskitele ja koorikloomadele. Pargis võib vaadelda kuutteist ohustatud liiki. Biscayne'is elab ka väike ohustatud ameerika krokodillide populatsioon ja mõned ameerika alligaatorid.
Maria Lankowitz

Maria Lankowitz on väike turulinn "(Marktgemeinde)", Austrias Steiermargi liidumaal Voitsbergi ringkonnas Köflachi lähedal, Stubalpe mäe jalamil.
Ajalugu.
Maria Lankowitzi on ürikutes esmamainitud 1415. aastal. 15. sajandist pärit kirik on Mariazelli järel olulisim Steiermargi palverännukoht.
Majandus.
Mägikarjamaadel, kus suviti karjatatakse lipitsa tõugu hobuseid Viinis asuvale Hispaania ratsakoolile, on suusarajad ja murdmaasuusarajad. Varasemad söekaevanduspaigad on muudetud järveks ja golfiväljakuks.
Bodzanów

Bodzanów on linn Poolas Masoovia vojevoodkonnas Płocki maakonnas Bodzanówi vallas. Bodzanów asub Płockist umbes 23 km idas ja Varssavi kesklinnast ligikaudu 72 km lääneloodes.
Bodzanów sai linnaõigused 1351. aastal, kuid kaotas need 1869. aastal.
Bodzanów sai linnaõigused tagasi 1. jaanuaril 2023.
Big Bendi rahvuspark

Big Bendi rahvuspark ("Big Bend National Park") on Ameerika Ühendriikide rahvuspark, mis asub Texase osariigi lääneosas. 
Pargi pindala on 3242 ruutkilomeetrit ja see on riiklikult oluline kaitseala, sest see on Chihuahua kõrbe suurim topograafia ja ökoloogia kaitseala Ameerika Ühendriikides. Rahvuspark on saanud nime Rio Grande suure käänaku järgi. Big Bendi rahvuspargis asub Chisose mäestik, mis on USA ainus täielikult rahvuspargi territooriumil paiknev mäestik. Rahvuspargi ja Chisose mäestiku kõrgeim tipp on Emory Peak (2385 m).
Rahvuspargis valitseb kuum poolkõrbeline kliima. Hiliskevadel ja suvel võib madalamatel kõrgustel õhutemperatuur sageli tõusta üle 40 °C. Talved on üldiselt pehmed, kuid vahetevahel võib õhutemperatuur langeda alla nulli. Kuna rahvuspargi kõrgeima ja madalaima paiga vahel on enam kui 1500 meetrit, on õhutemperatuuride ja sademete hulga varieeruvus rahvuspargis märkimisväärselt suur. Tänu sellele esineb rahvuspargis erakordne taimede ja loomade elupaikade mitmekesisus. Park kaitseb enam kui 1200 taimeliiki, enam kui 450 liiki linde, 56 liiki roomajaid ja 75 liiki imetajaid.
Kuna Rio Grande on riigipiir Ameerika Ühendriikide ja Mehhiko vahel, on pargil ebatavalised piirangud pargireeglite, määruste ja poliitikate haldamisel ja jõustamisel. Vastavalt Guadalupe Hidalgo lepingule ulatub pargi territoorium ainult 1848. aasta seisuga sügavaima jõekanali keskmesse. Ülejäänud kanal ja sellest lõunapoolne maa jääb Mehhiko territooriumile. Park piirneb Mehhiko poolel Cañón de Santa Elena ja Maderas del Carmeni kaitsealadega.
Big Bendi rahvuspark on USA põhiosa üks eraldatumaid ja selle tõttu üks vähemkülastatumaid rahvusparke. Perioodil 2009–2019 külastas seda keskmiselt 377 000 turisti aastas.
Malūkai

Malūkai on küla Leedus Skuodase rajoonis Šatėse vallas. Külas on Malūkai kalmistu.
Rumšaičiai

Rumšaičiai (žemaidi "Romšātē") on küla Leedus Skuodase rajoonis Šatėse vallas.
Küla nimi tuleneb isikunimest Rumša (ka Rumšas või Rumšys). Külas on kaks kalmistut.
Muinsuskaitse all on Rumšaičiai muinaskalmed ehk Rootsi hauad.
Rozprza

Rozprza on linn Poolas Łódźi vojevoodkonnas Piotrków Trybunalski maakonnas, Rozprza valla halduskeskus. Rozprza asub Piotrków Trybunalskist umbes 12 km ja Łódźi kesklinnast ligikaudu 53 km lõunas.
Rozprzat on esmamainitud 1065. aastal.
Rozprza sai linnaõigused 1272. aastal, kuid kaotas need 1870. aastal.
Rozprza sai linnaõigused tagasi 1. jaanuaril 2023.
Lukošaičiai

Lukošaičiai on küla Leedus Skuodase rajoonis Šatėse vallas. Küla jääb Šata jõe äärde.
Pagramantė

Pagramantė on küla Leedus Skuodase rajoonis Šatėse vallas. Küla jääb Šata jõe äärde.
Säärissirmik (perekond)

Säärissirmik ("Chamaemyces") on šampinjonilaadsete seltsi kuuluv perekond seeni.
Jalgnööbik

Jalgnööbik ("Poronia") on kottseente perekond.
Mooskirchen

Mooskirchen on vald ("Marktgemeinde") Austrias Steiermargi liidumaal Voitsbergi ringkonnas.
Mooskirchen asub Grazist edelas.
Rosental an der Kainach

Rosental an der Kainach on vald ("Gemeinde") Austrias Steiermargi liidumaal Voitsbergi ringkonnas.
Majandus.
Rosental oli kunagi pruunsöekaevanduslinn.
Sankt Martin am Wöllmißberg

Sankt Martin am Wöllmißberg on vald ("Gemeinde") Austrias Steiermargi liidumaal Voitsbergi ringkonnas.
Vald asub Köflachist ja Voitsbergist lõunas.
Rotatsioon (muusika)

Rotatsioon (saksa keeles "Rotation") on muusikas objektide järjestatud hulga tsükliline permutatsioon.
Näiteks helirea rotatsiooni korral tuletatud helirea helide järjekord säilib, kuid tuletatud helirida algab algse helireaga võrreldes erinevast helist.
Kamtšatka aeg

Kamtšatka aeg (inglise Petropavlovsk-Kamchatsky Time, lühend PETT, vene keeles МСК+9) on vööndiaeg, mis kehtib Venemaal Kamtšatka krais ja Tšuktšimaal. Kamtšatka aeg erineb Moskva ajast +9 tunni võrra ning maailmaajast +12 tunni võrra.
Kamtšatka aeg võeti kasutusele 1919–1924. Märtsis 2010 Kamtšatka aeg kaotati ning Kamtšatkal ja Tšuktšimaal hakkas kehtima Magadani aeg (МСК+8). Novembris 2010 tegid Kamtšatka ja Tšuktšimaa kohalikud võimud ettepaneku võtta kasutusele Vladivostoki aeg (МСК+7), mis põhjustas kohalike elanike proteste. Oktoobris 2014 Kamtšatka aeg taastati.
Söding-Sankt Johann

Söding-Sankt Johann on 2015. aastast vald "(Gemeinde)" Austrias Steiermargi liidumaal Voitsbergi ringkonnas.
Vald loodi Steiermargi vallareformi osana 2014. aasta lõpus, kui ühendati endised vallad Söding ja Sankt Johann-Köppling.
Söding-Sankt Johann asub Grazist edelas.
Söding

Söding oli vald Austrias Steiermargi liidumaal Voitsbergi ringkonnas. 2015. aastast on see Söding-Sankt Johanni valla osa.
Vald asus Grazist edelas.
Sankt Johann-Köppling

Sankt Johann-Köppling oli vald Austrias Steiermargi liidumaal Voitsbergi ringkonnas. 2015. aastast on see Söding-Sankt Johanni valla osa.
Vald asus Grazist edelas.
Stallhofen

Stallhofen on vald ("Marktgemeinde") Austrias Steiermargi liidumaal Voitsbergi ringkonnas.
Dąbrowice

Dąbrowice on linn Poolas Łódźi vojevoodkonnas Kutno maakonnas, Dąbrowice valla halduskeskus. Dąbrowice asub Kutnost umbes 21 km lääneloodes ja Łódźist ligikaudu 65 km põhjaloodes.
Dąbrowice sai linnaõigused enne 1453. aastat, kuid kaotas need 1870. aastal.
1. jaanuaril 2023 sai Dąbrowice linnaõigused tagasi.
Voitsberg

Voitsberg on väike linn ("Stadtgemeinde") Austrias Steiermargi liidumaal Voitsbergi ringkonnas. 
See on kasvanud Tregistbachi jõe ääres Püha Margareeta kiriku ümber ning seda on esmamainitud 1220. aastal sõnaga "civitas". 
Tänapäevalgi on näha Greiseneggi palee ja Obervoitsbergi lossi jäänused. Muude huviväärsuste seas on Voitsbergi linnahall, mille on projekteerinud arhitekt Arik Brauer.
Transport.
Voitsberg on raudtee kaudu ühendatud Köflachi ja Graziga.
Permutatsioon (muusika)

Permutatsioon on muusikas objektide hulgast tuletatud järjestatud hulk, milles iga element võib esineda ainult ühe korra. 
Muusikaliste objektide "n"-elemendilise järjestatud hulga võimalike permutatsioonide arv P"n" avaldub faktoriaalina kujul P"n" = "n"!. 
Permutatsioon on muusikas üldmõiste, mille allmõisteteks on näiteks
Weizi ringkond

Weizi ringkond ("Bezirk Weiz") on ringkond Austrias Steiermargi liidumaal. 
Ringkond koosneb järgmistest valdadest:
Rahvusparkide Teenistus

Rahvusparkide Teenistus ("National Park Service", NPS) on Ameerika Ühendriikide föderaalne asutus Siseministeeriumi alluvuses, mis haldab riigi kõiki rahvusparke, enamikku riiklikest mälestistest ja muid loodus-, ajaloo- ja puhkeobjekte. Kongress asutas Teenistuse 25. augustil 1916. NPS-i peakorter asub Washingtonis Siseministeeriumi peakorteris.
NPS annab tööd ligikaudu 20 000 inimesele 424 allüksuses, mille haldusalas on üle 34,3 miljoni hektari kõigis 50 osariigis, Columbia ringkonnas ja USA territooriumidel. 2019. aasta seisuga oli neil rohkem kui 279 000 vabatahtlikku. Agentuuri peamiseks ülesandeks on säilitada asutuse haldusalasse määratud kohtade ökoloogiline ja ajalooline terviklikkus, tehes need ühtlasi külastajatele juurdepääsetavaks.
Black Canyon of the Gunnisoni rahvuspark

Black Canyon of the Gunnisoni rahvuspark ("Black Canyon of the Gunnison National Park") on Ameerika Ühendriikide rahvuspark Colorado osariigis. 
Märtsis 1933 sai sellest Ameerika Ühendriikide riiklik monument. Rahvuspargiks sai see 21. oktoobril 1999. Rahvuspargi pindala on 133 ruutkilomeetrit ning parki haldab Rahvusparkide Teenistus.
Pargi nimi tuleneb piirkonnas asuvast kanjonist, mis on nii järsk, et päikesevalgus ulatub vaid selle ülemisse osasse ning mõned kanjoni osad saavad päevas vaid 33 minutit päikesevalgust. Kanjoni põhjas voolab Gunnisoni jõgi.
Multiplikatsioon (muusika)

Multiplikatsioon on muusikas objektide hulga elementide reeglipärane paljundamine.
Lauritz Christian Lindhardt

Lauritz Christian Lindhardt (20. august 1842 – 25. september 1906) oli Taani hambaarst, kes 1870. aastal aitas kaasa esimese hambapuurmasina toomisele Ameerikast Taani.
Elukäik.
Lauritz Christian Lindhardt oli Folketingi liikme Bendt Lindhardti ja Johanne Thomasine Nicoline Lauritsdatter Promi poeg ja Rønne hambaarsti Holger Lindhardti isa.
1894. aastal sai ta Kopenhaageni stomatoloogia kooli professoriks.
Aastatel 1888–1890 ja 1891–1898 oli Lindhardt Taani Hambaarstide Liidu president.
Łopuszno

Łopuszno on linn Poolas Święty Krzyżi vojevoodkonnas Kielce maakonnas, Łopuszno valla halduskeskus. Łopuszno asub Kielcest ligikaudu 28 km lääneloodes.
Küla on esmamainitud 1355. aastal.
Łopuszno sai linnaõigused 1. jaanuaril 2023.
Linn olulisim vaatamisväärsus on 1897. aastal valminud eklektilises stiilis Dobieckite loss.
Pärnu-Jaagupi Muusikakool

Pärnu-Jaagupi Muusikakool on muusikakool Pärnu maakonnas Põhja-Pärnumaa vallas Pärnu-Jaagupi alevis aadressil Kooli tänav 3.
1950. aastatel tegutsesid Aleksander Marguste ja Konstantin Reinu eestvedamisel Pärnu-Jaagupi Keskkooli puhkpilliorkester ja õpilaskoorid. Endine Pärnu-Jaagupi puhkpilliorkester jätkas tegevust Halinga kolhoosi puhkpilliorkestri nime all. Muusikahuvilised lapsed said õppida Pärnu Lastemuusikakoolis. Teiste seas õppisid seal Vello Pukk ja Priit Aimla.
1979. aastal vabanes Pärnu-Jaagupis hoone aadressil Kalli maantee 9. Alev otsustas anda vabanenud ruumid asutatavale lastemuusikakoolile. Idee algataja oli Halinga kolhoosi esimees Lembit Tamvere. Tema ja Pärnu-Jaagupi Keskkooli tollase direktori Linda Lillemägi eestvedamisel avatigi 1981. aastal Pärnu-Jaagupis lastemuusikakool. Eesti NSV kultuuriministri Loti allkirjaga käskkirjas nr 276 (14. august 1981) lastemuusikakoolide avamise kohta on öeldud: "Avada 1981/82. õppeaastal Kingissepa Lastekunstikool, Paldiski Lastemuusikakool ja Pärnu-Jaagupi Lastemuusikakool." Direktori ametikohale kinnitati Madis Schmidt. Viimane töötas kuni 2000. aastani ka puhkpillieriala õpetajana. Kooli avaaktus toimus 1. septembril 1981 Pärnu-Jaagupi Keskkooli aulas. Keskkooli ruume kasutati õppetööks kuu aega, kui sisustati klasse vastremonditud hoones Kalli maanteel. Majas oli seitse klassiruumi, saal, õpetajate tuba ning direktori kabinet. Rajooni kultuuriosakond ja kultuuriministeerium muretsesid kontsertklaveri, pianiinod, akordione ja muid pille. Palju noote ja muusikainstrumente andis M. Lüdigi nimeline Vändra Muusikakool. Oma majas algas õppetöö 1. oktoobril 1981.
Alates 2002. aastast tegutseb kool uues renoveeritud majas aadressil Kooli tänav 3, kus on kaheksa klassiruumi, õpetajate tuba ning avar saal.
Włodowice

Włodowice (saksa keeles "Waldowitz") on linn Poolas Sileesia vojevoodkonnas Zawiercie maakonnas, Włodowice valla halduskeskus. Włodowice asub Zawierciest umbes 8 km põhjakirdes ja Katowicest ligikaudu 44 km kirdes.
Włodowicet on esmamainitud 1220. aastal. Włodowice sai linnaõigused 1386. aastal. 1870. aastal võtsid tsaarivõimud Włodowicelt linnaõigused ära.
1. jaanuaril 2023 sai Włodowice linnaõigused tagasi.
Linna olulisimad vaatamisväärsused on 17. sajandi lõpus rajatud Włodowice lossi varemed ja Püha Apostli Bartolomeuse kirik.
Jastrząb

Jastrząb on linn Poolas Masoovia vojevoodkonnas Szydłowieci maakonnas, Jastrząbi valla halduskeskus. Jastrząb asub Szydłowiecist ligikaudu 6,5 km idakirdes.
Asula on rajatud 1422. aastal. Jastrząb sai linnaõigused 1427. aastal. Tsaarivõimud võtsid Jastrząbilt linnaõigused ära 1869. aastal.
1. jaanuaril 2023 sai Jastrząb linnaõigused tagasi.
Marc-Édouard Vlasic

Marc-Édouard Vlasic (sündinud 30. märtsil 1987 Montréalis) on Kanada jäähokimängija, kes mängib kaitsjana NHL-i klubis San Jose Sharks.
Aastatel 2003–2006 mängis ta Quebec Major Junior Hockey League'i klubis Quebec Remparts.
2005. aastal valis Sharks ta NHL-i "draft"is 35. valikuna. Sharksi põhikoosseisus on Vlasic mänginud alates hooajast 2006/07. Debüüthooajal valiti Vlasic liiga uustulnukate sümboolsesse koosseisu ("NHL All-Rookie Team").
Hooajal 2015/16 jõudis ta Sharksiga Stanley karikavõistlustel finaali, kus kaotati Pittsburgh Penguinsile mängudega 2:4.
2017. aasta juulis pikendas ta Sharksiga lepingut kaheksa aasta võrra. 14. detsembril 2019 pidas ta NHL-is oma 1000. mängu.
2014. aasta taliolümpiamängudel võitis Vlasic Kanada jäähokikoondise koosseisus kuldmedali. Maailmameistrivõistlustelt on ta Kanada koondise koosseisus võitnud kaks hõbemedalit.
Vlasic on Horvaatia päritolu.
Jeżów

Jeżów on linn Poolas Łódźi vojevoodkonnas Brzeziny maakonnas, Jeżówi valla halduskeskus. Jeżów asub Brzezinyst umbes 15 km ja Łódźi kesklinnast ligikaudu 36 km idas.
Küla on esmamainitud 1138. aastal. Jeżów sai linnaõigused 1334. aastal. 17. sajandi teise poole ja 18. sajandi sõdades sai linn rängalt kannatada ja selle tähtsus vähenes. 1870. aastal kaotas Jeżów linnaõigused.
1. jaanuaril 2023 sai Jeżów linnaõigused tagasi.
Sinirebase tänav

Sinirebase tänav on tänav Tallinnas Nõmme linnaosas Raudalu asumis. Tänav saab alguse Valdeku tänavalt ja lõppeb Karuse tänaval. Tänava pikkus on 712 meetrit.
Sinirebase tänav sai nime 12. detsembril 1997. Tänav on nime saanud läheduses asunud Raku karusloomakasvanduse mõjul.
Tänaval tegutseb loomade varjupaik.
Sild (Venemaa kriminaalsari)

"Sild" (vene keeles "Мост") on Venemaa kriminaalsari. See põhineb Taani-Rootsi telesarjal "Broen/Bron". Sari, mille tootis Venemaa produktsioonifirma WeiT Media NTV tellimusel, vältas kaks hooaega. 
Süžee algus.
Sarja tegevus algab juhtumiga Eesti-Vene piiril, kus Narvat ja Ivangorodi (Jaanilinna) ühendavalt Narva Sõpruse sillalt leitakse naise surnukeha. Kahe riigi politsei koostöös alustatakse ühisjuurdlust. Asja hakkavad uurima Eesti ja Vene politseiuurijad Inga Veermaa ja Maksim Kazantsev. Peagi saavad nad teada, et surnukeha ülemine pool kuulub Eesti riigikogu liikmele ja alumine pool Peterburist pärit üliõpilasele. 
Võttepaigad.
Sarja filmiti Eestis ja Venemaal, hõlmates peamiselt nelja linna: Tallinna, Narvat, Jaanilinna ja Peterburi.
Stsenaariumi kohaselt toimub sarja esimese hooaja süžee algus (sarja esimeses jaos, kus leitakse sillal surnukeha) ja lõppkulminatsioon (sarja kümnendas jaos, kus kurjategija lõpuks tabatakse) Narva Sõpruse sillal, kuid tegelik võttepaik oli Sotšis Adleri rajoonis asuv vantsild (vaata silla pilte). Ka sarja reklaamplakatil võib Narva silla asemel näha Adleri vantsilda.
Keel.
Teleseriaali tegevus toimub Venemaal ja Eestis. Seetõttu kõlab selles lisaks vene keelele ka eesti keel. Venemaa versioonis on eestikeelsele tekstile venekeelne tekst peale loetud ning selle alt on eesti keelt ainult natuke kuulda.
Eesti detektiivi kehastanud leedulannal Ingeborga Dapkūnaitėl tuli stsenaariumi järgi osa teksti eesti keeles mängida. Võtteplatsil töötasid pidevalt kaks konsultanti: eesti keele pedagoog ja tõlk. Pedagoog jälgis näitleja hääldust, sõnarõhke ja grammatikat. Tõlk jälgis eesti kirjakeele õigsust, kui ekraanile pidid ilmuma eestikeelsed tekstid või dokumendid.
Kriitika.
Seriaalis politseiprefekt Helmar Tuulast mänginud Guido Kangur märkis, et Eesti telekanalis näidatud seriaalis kõlab täiesti arusaamatu eesti keel ja leidis, et see asjaolu on kõige ebaprofessionaalsem moment sarja juures.
Seriaalis tapetud parlamendiliikme abikaasat mänginud Andrus Vaarik rääkis intervjueerijale, et tal on seriaalis "raskustega eesti keelt pusivast leedulannast väga kahju, kuna too pandi turunduse nimel eestlast mängima" ning arvas, et eestlasest uurijat oleks võinud mängida mõni eesti näitleja. Vaariku meelest võinuks mängida näiteks Hele Kõrve või Evelin Võigemast.
Õhtulehe ajakirjanik tõdes, et leedulanna Dapkūnaitė kindlasti proovis nii hästi eesti keelt pusida, kuis suutis, kuid tulemus oli eesti keelt oskava inimese kõrvadele siiski alla igasugust arvestust. Rahule ei jäänud ta ka näitlejatööga. "Detektiiv Veerma näeb välja ja käitub sarjas konkreetselt kui robot. Intonatsioon, hääle tämber – kõlab kui Google'i tõlkeprogrammis kõnelev tädi, kehakeel ja käitumine on veel robotlikum kui humanoidrobot Sophial."
Vabaliai

Vabaliai (žemaidi "Vabalē") on küla Leedus Skuodase rajoonis Šatėse vallas. Vabaliai asub paigas, kus Vabalas Šata jõkke suubub. Külas on kaks kalmistut.
Külla jääb Šata-Vabalase botaanilis-zooloogiline kaitseala.
Külas asub väike hiieküngas.
Sodalė

Sodalė on küla Leedus Skuodase rajoonis Šatėse vallas. Küla jääb Šata jõe äärde.
Lyksūdė

Lyksūdė (žemaidi "Līksūde") on küla Leedus Skuodase rajoonis Šatėse vallas. Lyksūdė asub Šata jõe ja Lyksūdė paisjärve ääres. Külas on kaks kalmistut.
Paisjärve pindala on 17,7 ha. See on osa Lyksūdė vesiveski muinsuskaitse all olevast kompleksist. Veski ise rajati aastal 1830. Nõukogude perioodil veski natsionaliseeriti ja sinna seati sisse diiselmootor, veel hiljem hakkas veski tööle elektriga, ent vanad seadmed säilisid.
Laumaičiai

Laumaičiai on küla Leedus Skuodase rajoonis Šatėse vallas Šata jõe ääres. Külas on kolm kalmistut.
Leetunud muld

Leetunud muld on happeline ja liivane mullatüüp, mis kuulub leetmuldade alamkategooriasse.
Leetunud muldadel kasvavad peamiselt männikud, kuid vähemal määral võib sellistel muldadel kohata ka kuusikuid, segametsi ja kaasikuid.
Levik.
Leetunud muld katab maailmas hinnanguliselt 485 miljonit hektarit, millest Eestis asub 212 962 hektarit, mis moodustab 5% Eesti muldkattest.Peamiselt on leetunud muld levinud Kagu-Eestis (Kanepi, Antsla, Varstu, Rõuge, Misso, Vastseliina, Värska ja Põlva ümbruses) ning Põhja-Eestis (Põhja-Kõrvemaal ja Kunda ümbruses), aga vähesel määral leidub seda ka Edela-Saaremaal ja Lääne-Hiiumaal. 
Tunnused.
Leetunud muld on profiili ülaosas peamiselt kerge lõimisega, millel on välja kujunenud huumushorisont, huumus- või raudilluviaalne sisseuhtehorisont ja leethorisont. Looduslikel aladel katab mullapinda metsa- või rohumaade kõdu. Leetunud mulla huumushorisont on mõõdukalt või tugevasti happeline. Gleistunud leetunud muld on ajutiselt liigniiske ja profiili alumises osas on selgesti näha väljakujunenud gleistumistunnuseid (roostetäpid või -laigud, gleilaigud).
Füüsikalised ja keemilised omadused.
Füüsikalised omadused: Pehme muld, kerge lõimisega (liivad, saviliivad) ja orgaanilise aine poolest mitte väga rikas ning see tingib mulla väiksema tiheduse. Kevadel mulla paisumisel lasuvustihedus väheneb, mulla kuivades lasuvustihedus suureneb. Suur üldpoorsus ehk suur õhu ja vee läbilaskevõime. Mulla kleepuvus, paisuvusvõime ja vastupanu deformatsioonile on väike. 
Keemilised omadused: mehaaniline neeldumine suur, keemiline neeldumine suur, happeline, palju orgaanilisi kolloide. 
Kasulikkus ja funktsioonid.
Leetunud mulda kasutatakse põllukultuuride kasvatamiseks, kuid eeldab pikaajalist väetamist. Leetunud muld leiab vähesel määral kasutust ka metsanduses.
Põhilised maaparanduslikud võtted on sügavkünd veemahutavuse parandamiseks ja tiheda väljauhtehorisondi kobestamiseks; lupjamine ning väetamine.
Neil muldadel kasvavate männi enamusega palumetsade boniteet on kõrge. Parimad metsad kasvavad saviliivadel ja liivsavi vahekihtidega erimitel. Sobivaimad kultuurid leetunud muldadele on lupiin ja tatar. Kuivendamise korral paraneb sobivus nii teraviljade kui ka kartuli ja põldherne kasvatamiseks.
Liigitus.
Leetumise astme järgi jagatakse Eesti mullad kolmeks:
Jaotuse aluseks on leethorisondi väljakujunemise aste. Oluline kriteerium on ka huumus- ja leethorisondi vahekord: nõrga leetumise korral on huumus leethorisondist tüsedam, keskmise korral on nende vahekord enam-vähem võrdne ning tugeva leetumise korral ületab leethorisondi tüsedus huumushorisondi oma.
Andrea Cozzolino

Andrea Cozzolino (sündinud 3. augustil 1962 Napolis) on Itaalia poliitik, ta on Demokraatliku Partei liige. Ta on aastatel 2009–2024 Euroopa Parlamendi liige.
Euroopa Parlamendis kuulus Cozzolino Sotsiaaldemokraatide ja demokraatide fraktsiooni.